[{"text_idx": "#000000", "text": "Unibertsoa gurea dela ematen du; izan ere, nork ez du inoiz ikusi espazio-ontzi baten aireratzea? Gainera, besteA\u0302 planetetaraere ontziak bidali izan ditugu. Ez al du, baina, inork galdetzen zenbat balio duten bidaia horiek? Zertarako balio dute unibertsora bidaltzen ditugun tresnek?"}, {"text_idx": "#000001", "text": "Hasteko, esan beharra dago unibertsora bidaltzen ditugun zenbait satelite beharrezkoak direla gaur egun daukagun bizitzarekin jarraitzeko; izan ere satelite horiei esker, autoetakoA\u0302 GPSak , telefono mugikorrak, eguraldia jakiteko sateliteaka\u0302\u20ac\u00a6ditugu. Hauek denok erabil ditzakegun sateliteak dira; beraz, ez dago gaizki hauek unibertsora bidaltzea. Azken batean, errentagarria izan daiteke."}, {"text_idx": "#000002", "text": "Halere, unibertsora bidaltzen diren satelite gehienen helburua da beste planetetan bizia bilatzea edotaA\u0302 unibertsoaren sorrera nola gertatu zen argitzea. Esperientzia hauek burutzeko diru mordoa behar, eta askotan diru hori publikoa izaten da, hau da, guztiona. Egungo egoeran, mundua krisi ekonomiko latzean murgilduta dagoelarik, ez dut uste diru beharrean daudenek begi onez ikusiko dituztenik espazio-ontzien aireratzeak; izan ere, era batera edo bestera, hor gorantz doana euren dirua da, edo, behintzat, eurek behar dutena."}, {"text_idx": "#000004", "text": "Horiek horrela, nire uste apalean, espedizio espazialak eten egin beharko lirateke, ez baitira beharrezkoak era egokian bizitzeko. Horretarako erabiltzen den dirua hemen dauden arazoak konpontzeko erabili beharko litzateke. Agian, era horretan, lehen aipatutako arazoak bukatu egingo lirateke. Eta gure planetan dena konpontzen denean, orduan nahi diren espedizio guztiak egin ditzatela!"}]